**From:** Magyar-Nagy Mariann <magyar-nagy.mariann@komarom.gov.hu>
**Sent:** Tuesday, November 26, 2024 12:27 PM
**To:** Lehoczky Zsuzsanna (KKÖH) <foepitesz@kisber.hu>
**Subject:** Re: Pio Atya szobor megvilágítás

Kedves Zsuzsa!

A kérelemben megjelölt díszvilágítás kialakítása örökségvédelmi bejelentés köteles tevékenység.

Az erre vonatkozó dokumentációt előzetesen véleményeztetni szükséges a területi tervtanáccsal.

A közhiteles örökségvédelmi nyilvántartás alapján a **Kisbér, 105 helyrajzi számú ingatlanra** vonatkozó védettségi adatok:

 - R.k. templom - védett műemlék, műemléki törzsszáma:  2561 (6285)

 - kert ex-lege műemléki környezete, műemléki törzsszáma:  2563 (31191)

A Pio atya szobor a védett templom mellett, a védett ingatlanon került elhelyezésre, ennek kapcsán örökségvédelmi bejelentési eljárás lefolytatásra került.

A szobor elhelyezése örökségvédelmi kikötések mellett kapott támogatást.

A szobor díszvilágítása a védett templom érvényesülését, megjelenését befolyásolja.

A díszvilágítást meg kell terveztetni, a műszaki dokumentációban ki kell térni a területen meglévő köz- és díszvilágításra, együttes látványra.

Az örökségvédelmi bejelentéshez szükséges dokumentáció elkészíttetése után kell benyújtani a tervtanácshoz.

Az örökségvédelmi bejelentési eljárás során van lehetőség annak vizsgálatára, hogy a tervezett díszvilágítás kialakítása megfelel-e az örökségvédelmi jogszabályokban megfogalmazott követelményeknek, örökségvédelmi szempontból támogatható-e.

Kérem a fentiek szíves figyelembevételét.

Üdvözlettel,

